גמר גביע המדינה בכדורגל 2023

גמר גביע המדינה בכדורגל 2023 התקיים באצטדיון סמי עופר בחיפה ב-23 במאי 2023, ובו נקבע כי מחזיקת גביע המדינה בכדורגל 2022/2023 היא בית"ר ירושלים, שניצחה במשחק את מכבי נתניה בתוצאה 0–3. הייתה זו המהדורה ה-84 של גביע המדינה, וה-70 מאז קום המדינה.

בית"ר ירושלים, זכתה בגביע המדינה ה-8 בתולדותיה, לאחר 6 משחקים במפעל, מתוכם ניצחה ב-5 (הפסידה רק להפועל עפולה במשחק הגומלין) ומאזן שערים של 4–12, כאשר עמדה על ממוצע של שני שערי זכות בכל משחק. בית״ר חזרה למעמד הגמר לראשונה מאז 2018, אז הפסידה להפועל חיפה, וזכתה בתואר לראשונה מזה 14 שנים, מאז עונת 2008/2009, אז גברה במשחק הגמר על מכבי חיפה 1-2. זה היה משחק הגמר בו בית"ר הבקיעה את מספר השערים הגבוהה ביותר שלה, ובנוסף זה היה משחק הגמר בו ניצחה בית"ר בהפרש הגדול ביותר שלה (3 שערים) כיוון שעד כה ניצחה בית"ר רק בהפרש של שער 1 במשחקי גמר (או בדו-קרב פנדלים).

מנגד, מכבי נתניה העפילה לגמר ה-6 בתולדותיה, וחזרה למעמד זה לראשונה מאז עונת 2018/2019, אז הפסידה במשחק הגמר לבני יהודה. זכייתה האחרונה של מכבי נתניה בגביע (ולמעשה גם היחידה) הייתה 45 שנים קודם לכן, בעונת 1977/1978. היה זה משחק הגמר שבו נתניה הפסידה בהפרש השני הכי גבוה מבחינתה, לאחר שבגמר של עונת 1953/1954 הפסידה 4:0 למכבי תל אביב.

== הדרך אל הגמר ==
{| class="wikitable" style="text-align:center"
! colspan="2" |מכבי נתניה
! rowspan="2" |סיבוב
! colspan="2" |בית"ר ירושלים
|- bgcolor="#c1e0ff"
|יריבה
|תוצאה
|תוצאה
|יריבה
|-
|עירוני קריית שמונה
|1–1 (4–3 פ)
|bgcolor="#c1e0ff"|32 האחרונות
|4–0
|מ.ס כפר קאסם
|-
| align="right" |מכבי אחי נצרת
|1–0
|bgcolor="#c1e0ff"|שמינית הגמר
|1–1 (7–6 פ)
| align="right" |עירוני טבריה
|-
| rowspan="3" align="right" |מכבי חיפה
|2–2
| bgcolor="#c1e0ff" |רבע הגמר (משחק ראשון)
|4–0
| rowspan="3" align="right" |הפועל עפולה
|-
|2–1
| bgcolor="#c1e0ff" |רבע הגמר (גומלין)
|1–2
|-
|4–3
| bgcolor="#c1e0ff" |רבע הגמר (סיכום)
|5–2
|-
| align="right" |מ.ס אשדוד
|3–1
| bgcolor="#c1e0ff" |חצי הגמר
|3–1
| align="right" |מכבי תל אביב
|}

== סיכום מהלכי המשחק ==
שניות ספורות מפתיחת המשחק, נזרקו אבוקות מכיוון יציעי בית"ר ירושלים, והמשחק נעצר למספר דקות. לפני חידושו, הגיב היציע של מכבי נתניה עם רימוני עשן ואבוקות שגרמו לעצירת המשחק פעם נוספת.

עם חידוש המשחק בדקה ה-12 דנילו אספרייה פרץ באגף והגביה כדור לראשו של ירדן שועה שנותר חופשי, אך נגח החוצה. בדקה ה-25 נתניה איימה לראשונה דרך מצב נייח, כשנסים ואמו סובב כדור חופשי שנהדף על ידי מיגל סילבה. בדקה ה-28 עידו וייר הגביה, אביב אברהם בעט מהאוויר אך החטיא את המסגרת.

בדקה ה-32 המשחק נעצר בפעם השנייה בעקבות השלכת אבוקות של אוהדי בית"ר.

בדקה ה-37 בית"ר ירושלים עלתה ל-0:1, ירדן שועה קיבל את הכדור עם הגב לשער, הוריד בעקב שמאל לגרגורי מורוזוב, המגן השמאלי פרץ ברחבה והעביר כדור רוחב ליון ניקולאסקו והחלוץ המשיך בנגיעה מקרוב לרשת.

בדקה ה-45+2 בעיטה חזקה של פטריק טומאסי מתוך הרחבה נעצרה על ידי סילבה, פלמן גלבוב ספג צהוב אחרי עבירה על ירדן שועה. בדקה 54 שוב נתניה הייתה קרובה, בעיטה של איתן אזולאי חלפה קרוב למסגרת.

בדקה ה-61 נעשה חילוף ראשון בבית"ר: עדי יונה נכנס במקומו של דן עזריה. כעבור 3 דקות נערכו שלושה חילופים אצל נתניה איגור זלטנוביץ' במקום עוז בילו, עמרי גאנדלמן במקום איתן אזולאי ופלמן גלבוב פינה את מקומו ליובל שדה. בנוסף אצל בית"ר כובש השער, יון ניקולאסקו, פינה את מקומו לפרד פריידיי.

בדקה ה-76 בית"ר ירושלים עלתה ל-0:2: ירדן שועה, מצא את פרד פריידיי, החלוץ שעלה כמחליף קיבל את הכדור עם הגב לשער, הסתובב ובעט כדור שטוח לרשת של איתמר ניצן.

בדקה ה-95: בית"ר עלתה ל-0:3: דנילו אספרייה הוכשל ברחבה על ידי בוריס אינו והשופט גל לייבוביץ' שרק לבעיטת עונשין לטובתה של בית"ר. משם, שועה כבש את השלישי.

=== הרכבי הקבוצות ===
{| width=92% |
|-
|
|
|}

{| width="100%"
|valign="top" width="50%"|
{| style="font-size: 90%" cellspacing="0" cellpadding="0"
|-
!width=100| !!width=60|
|-
|שוער ||1 || איתמר ניצן
|-
|מגן ימני ||2|| עידו וייר
|-
|בלם ||25|| פלמן גלבוב || || 
|-
|בלם ||4 || רז שלמה
|-
|מגן שמאלי ||42 || נסים ואמו || || 
|-
|קשר ||8|| בוריס אינו || 
|-
|קשר ||15|| אביב דניאל אברהם (קפטן) || || 
|-
|קשר ||8|| איתן אזולאי || || 
|-
|קיצוני ימני ||99|| עוז בילו || || 
|-
|חלוץ ||18|| סטניסלב בילינקי
|-
|קיצוני שמאלי ||27|| פטריק טומאסי
|-
|colspan=3|מחליפים:
|-
|שוער ||13 || רז כרמי
|-
|בלם ||12 || יובל שדה || || 
|-
|מגן ||7 || שי קונסטנטין || || 
|-
|מגן ||26 || כארם ג'אבר
|-
|קשר ||6|| עמרי גאנדלמן || || 
|-
|קשר ||16|| נפתלי בלאי
|-
|קשר ||54|| לירן רוטמן || || 
|-
|חלוץ ||11|| איגור זלטנוביץ' || || 
|-
|חלוץ ||36|| אושר אליהו
|-
|colspan=3|מאמן:
|-
|colspan=4| רן קוז'וך
|}
|valign="top"|
| style="vertical-align:top; width:50%;"|
{| style="font-size: 90%" cellspacing="0" cellpadding="0" align=center
|colspan="4"|
|-
!width=100| !!width=60|
|-
|שוער ||55 || מיגל סילבה
|-
|מגן ימני ||2|| אבישי כהן
|-
|בלם ||4|| אוראל דגני
|-
|בלם ||20 || אורי דהן
|-
|מגן שמאלי ||18 || גריגורי מורוזוב
|-
|קשר ||80|| טראזייה תומא || || 
|-
|קשר ||24|| אופיר קריאף (קפטן) || ||
|-
|קשר ||8|| דן עזריה || || 
|-
|קיצוני ימני ||7 || ירדן שועה || || 
|-
|קיצוני שמאלי ||70 || דנילו אספרייה || || 
|-
|חלוץ ||98|| יון ניקולאסקו || || 
|-
|colspan=3|מחליפים:
|-
|שוער ||1|| נתנאל דלויה
|-
|בלם ||5|| אור זהבי
|-
|בלם ||44|| סרגיי בורודין || || 
|-
|מגן ||27|| לי-און מזרחי || || 
|-
|מגן ||28|| עמית כהן
|-
|קשר ||10|| בר כהן || || 
|-
|קשר ||21|| עדי יונה || || 
|-
|חלוץ ||9|| פרד פריידיי || || 
|-
|חלוץ ||12|| נהוראי דבוש
|-
|colspan=3|מאמן:
|-
|colspan=4| יוסי אבוקסיס
|}
|}
{| width=100% style="font-size: 90%"
|
שופט:
<br /> גל לייבוביץ'

עוזרי שופט:
<br /> עומר ברבאירו (קוון)
<br /> יוסי בביוף (קוון)
<br /> זיו אדלר (שופט וידאו)
<br /> נתי דותן (ע. שופט וידאו)

שופט רביעי:
<br /> רועי ריינשרייבר
|}

== לאחר המשחק ==
כ-45 דקות לאחר סיום משחק הגמר בו ניצחה בית"ר ירושלים, החל טקס הנפת הגביע אשר נעצר ובוטל לאחר שמאות אוהדי המנצחת פרצו לכר הדשא ולא איפשרו לנשיא להעניק את הגביע לשחקני בית"ר. האבטחה והשיטור באצטדיון מילטו את נשיא המדינה יצחק הרצוג מהמגרש, וכעבור מעט זמן שבו מספר רב של אוהדים היה על כר הדשא, הוחלט לכבות את האורות באצטדיון, ולקפל את הבמה עליה היו אמורים שחקני בית"ר להניף את הגביע.

יממה לאחר האירוע, הגיעו שחקני בית"ר וצוות הקבוצה אל בית הנשיא בירושלים על מנת להניף את הגביע בטקס מיוחד. לראשונה מאז הוקמה התחרות לא הונף הגביע בטקס עם סיום המשחק, אלא באירוע בבית הנשיא. באותו יום לאחר מכן התבצעה הנפה ביחד עם קהל האוהדים בחגיגות התואר בגן סאקר, לא רחוק מבית הנשיא.

בעקבות אירועי הגמר העניש בית הדין של ההתאחדות לכדורגל את בית"ר ירושלים בהרחקה מהמפעלים האירופאיים לעונה הקרובה, בקנס כספי, בהורדת 3 נקודות על תנאי לעונת 2023/2024, ובהרחקה מהגביע על תנאי. לאחר כמה ימים קבעה ועדת המשמעת של אופ"א כי בית הדין חרג מסמכותו בכך שלמרות שלא שלל מבית"ר את הגביע - נשללה זכותה להשתתף במפעלים האירופיים. בעקבות החשש כי ישראל לא תוכל לשלוח נציגה רביעית למפעלים האירופיים אם לא ישונה העונש, ערערה ההתאחדות לכדורגל על העונש לבית הדין העליון של ההתאחדות, בנוסף לערעור אותו הגישה בית"ר. בית הדין העליון שינה את העונש והחזיר לבית"ר את הזכות להשתתף בקונפרנס ליג, אך העניש אותה בהרחקה ממפעל גביע המדינה בעונת 2023/2024, בהורדת שלוש נקודות בפועל ושלוש נקודות על תנאי בעונת 2023/2024 בליגת העל, ובקנס כספי. לאחר דיון נוסף בבית הדין העליון, שונה העונש כך שבית"ר הוחזרה למפעל הגביע, אך הורדו לה ארבע נקודות בפועל ושלוש על תנאי בנוסף לקנס כספי.

==קישורים חיצוניים==
* [https://www.football.org.il/national-cup-game/?game_id=864579 סיקור המשחק] באתר ההתאחדות לכדורגל בישראל
* 

== הערות שוליים ==

קטגוריה:משחקי גמר גביע המדינה בכדורגל
קטגוריה:תחרויות כדורגל ב-2023
קטגוריה:בית"ר ירושלים
קטגוריה:מכבי נתניה
קטגוריה:חיפה: תחרויות ספורט
קטגוריה:2023 בישראל: כדורגל